*« η ύβρις του Οδυσσέα και η τιμωρία του από το Δία».*

* *ο Οδ. και οι επιζήσαντες σύντροφοι του απομακρύνονται από τη σπηλιά και επιβιβάζονται στο πλοίο τους {στ.513-524}*
* *ο Οδ. προκαλεί τον Πολύφημο σε τρεις φάσεις και εκείνος αντιδρά με οργή { στ. 527-597}*
* *η συνάντηση με τους υπόλοιπους συντρόφους και η αναχώρηση από τη χώρα των Κυκλώπων { στ. 608-630}*

*: όταν κάποιος συμπεριφέρεται με προσβλητικό τρόπο που υπερβαίνει τη φύση του και τα επιτρεπτά όρια δράσης του, λέμε ότι διαπράττει « ύβρι». Η συμπεριφορά αυτή οφείλεται σε υπερεκτίμηση των δυνάμεων του ή σε υπερβολικό πάθος και εκδηλώνεται με προσβλητικές ή βίαιες πράξεις και αλαζονικά λόγια.*

* *αποτελεί γνώρισμα μίας κοινωνίας που σέβεται και τιμά τους θεούς, διακρίνει το δίκαιο από το άδικο και έχει συναίσθηση των ανθρώπινων ορίων*
* *ύβρη διαπράττουν όσοι αδικούν ή προσβάλλουν τους θεούς ή τους συνανθρώπους τους. Εκδηλώνεται συνήθως σε στιγμές στις οποίες ο άνθρωπος αισθάνεται υπερήφανος για μια επιτυχία του, οπότε υπερβαίνει τα όρια του*
* *η υπέρβαση των ανθρώπινων ορίων προκαλεί «οργή» στους θεούς = « νέμεση».*
* *άμεση συνέπεια της νέμεσης είναι η τιμωρία = « τίση»*

*ο Οδ. είναι ο νικητής της σύγκρουσης με τον Πολύφημο, ο οποίος είναι ο ηττημένος. Η πορεία του προς την ύβρη παρουσιάζει κλιμάκωση, δηλ. η ένταση της σταδιακά κορυφώνεται κατά τη μετάβαση από τη μία φάση στην επόμενη. Σε κάθε φάση έχουμε και την αντίστοιχη αντίδραση του Κύκλωπα.*

*ο Οδ. και οι σύντροφοι του κατάφεραν να σωθούν και να προσεγγίσουν το πλοίο τους. Τότε ο ήρωας καυχιέται για το θρίαμβο του, υπογραμμίζοντας: α. τη γενναιότητα του, β. τη δίκαιη τιμωρία του Πολύφημου, αποδίδοντας την στο Δία και στους θεούς, καθώς δε σεβάστηκε τους ξένους, αλλά καταβρόχθησε μερικούς στη σπηλιά του.*

*εξοργίζεται. Ρίχνει προς το πλοίο μία κορυφή ψηλού βουνού, προκαλώντας θαλασσοταραχή. Το πλοίο κινδύνευσε να ακινητοποιηθεί στην άμμο. Ο Οδ. αντέδρασε έγκαιρα και αποτελεσματικά και το πλοίο έπλευσε ξανά.*


*ο Οδ. εξοργισμένος παρά τις συμβουλές των συντρόφων του, αποκαλύπτει στον Κύκλωπα την ταυτότητα του και υπεροπτικά υπογραμμίζει ότι η τύφλωση του είναι δικό του έργο.*

*επισημαίνει την επαλήθευση μιας παλιάς προφητείας, κατά την οποία θα τυφλωνόταν από κάποιον Οδ. Εκπλήσσεται από το ότι τον τύφλωσε με δόλο { αφού τον νάρκωσε με το κρασί}, ένας άνθρωπος καχεκτικός και ασήμαντος, υπογραμμίζοντας: α. με ειρωνικό τρόπο ότι θα του χαρίσει ένα « φιλόξενο δώρο». Θα ζητήσει από τον Ποσειδώνα την επιστροφή του, β. ότι μόνο ο Ποσειδώνας μπορεί να τον γιατρέψει.*

*στα προκλητικά του λόγια, ο Οδ. χάνει την ψυχραιμία του. α. Υπογραμμίζει ότι θα επιθυμούσε το θάνατο του, β. απευθύνει προσβλητικά λόγια και προς το θεό Ποσειδώνα, τονίζοντας ότι ούτε και αυτός μπορεί να τον γιατρέψει. Ξεπερνά λοιπόν τα ανθρώπινα όρια*

*παρακαλεί τον Ποσειδώνα να τον εισακούσει , απευθύνοντας παράλληλα και μία κατάρα στον Οδυσσέα: είτε να μην επιστρέψει ποτέ στην πατρίδα του είτε αν είναι μέλημα της μοίρας να νοστήσει, αυτό να γίνει με μεγάλη καθυστέρηση, μόνος, χωρίς συντρόφους, με ξένο καράβι και αντιμετωπίζοντας νέες συμφορές στην πατρίδα. Ο Ποσειδώνας εισακούει την προσευχή του, αν και δεν διευκρινίζεται ποια εκδοχή θα υλοποιηθεί.*

*κατόρθωσε μία θριαμβευτική νίκη, απέναντι στην υπερφυσική δύναμη του Κύκλωπα, στηριζόμενος αποκλειστικά στις δικές του δυνάμεις: στην ευστροφία και την επινοητικότητα. Τον εξουδετέρωσε, σώζοντας τόσο τη δική του ζωή, όσο και των συντρόφων του, εκδικούμενος παράλληλα και τον άδικο θάνατο των συντρόφων του…*



*ο Οδ. διαπράττει ύβρη, δείχνοντας ασέβεια και περιφρόνηση στον Ποσειδώνα. Επόμενο είναι ότι θα ακολουθήσουν οδυνηρές συνέπειες για τον ήρωα.*

* *ο Δίας εξοργίζεται από την αλαζονεία του { νέμεση} και απορρίπτει τη θυσία που του προσφέρει προς τιμήν του { στ. 615-616}*
* *ο Δίας, ως πατέρας θεών και ανθρώπων, ορίζει την τιμωρία του { τίση} στους στίχους 616-618*
* *γύρω από την ύβρη οργανώνεται ο μύθος και αναδεικνύεται η θεμελιώδης ηθική αρχή του έργου: « όποιος ξεπερνά τα ανθρώπινα όρια, φέρεται αλαζονικά και διαπράττει αδικίες, τιμωρείται. Οι συμφορές λοιπόν και τα βάσανα του Οδ. είναι η τιμωρία του για την ύβρη που διέπραξε..*
* *προβάλλεται το ομαδικό πνεύμα*
* *ισότιμη και δίκαιη μοιρασιά της λείας που πήραν από τη σπηλιά του Κύκλωπα*
* *διάκριση του ως αρχηγού με πρωτοβουλία των συντρόφων. Με αυτόν τον τρόπο επιλέγουν να τον τιμήσουν.*

*στους στίχους 616-618 παρουσιάζεται η απόφαση του Δία να τιμωρηθεί ο ήρωας για την ύβρη που διέπραξε με την απώλεια των καραβιών και των συντρόφων του, κάτι που προδιαγράφει την εξέλιξη της ιστορίας της Οδύσσειας. Ο Δίας αναλαμβάνει ρυθμιστικό ρόλο και επιλέγει τη λιγότερη επώδυνη για τον ήρωα εκδοχή της κατάρας του Πολύφημου, η οποία: α. συμβαδίζει με το ό,τι έχει ορίσει η μοίρα, β. ικανοποιεί και το θεό Ποσειδώνα, αλλά και τη θεά Αθηνά. Στρέφεται πρωτίστως εναντίον του Οδ., ο οποίος ως φιλέταιρος αρχηγός , θα δεχτεί ισχυρό πλήγμα, χάνοντας όλους τους συντρόφους του…*

